11. ฐานะการเงินและผลการดำเนินงาน

11.1 งบการเงิน

11.1.1 สรุปรายงานการสอบบัญชี

  บริษัทฯได้ว่าจ้างบริษัท ไพร้ซวอเตอร์เฮาส์คูเปอร์ส เอบีเอเอส จำกัด เป็นผู้ตรวจสอบบัญชี
  โดยผู้สอบบัญชีได้ตรวจสอบงบการเงินรวมและงบการเงินเฉพาะบริษัทสำหรับปีสิ้นสุดวันที่ 31
  ธันวาคม พ.ศ. 2552 และแสดงความเห็นอย่างไม่มีเงื่อนไขว่า
  งบการเงินรวมและงบการเงินเฉพาะบริษัท
  แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม พ.ศ. 2552 และ
  พ.ศ. 2551 ผลการดำเนินงานรวมและผลการดำเนินงานเฉพาะบริษัท
  และกระแสเงินสดรวมและกระแสเงินสดเฉพาะบริษัทสำหรับปีสิ้นสุดวันเดียวกันของแต่ละปีของบริษัทฯและบริษัทย่อย
  และของเฉพาะบริษัทฯตามลำดับ
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

11.1.2 ตารางสรุปงบการเงินรวม

สรุปงบดุลรวม

สำหรับปี สิ้นสุดวันที่ 31 ธันวาคม

  ------------------------------------------- --------- --------- ---------
  หน่วย : ล้านบาท                                                   

                                              2552      2551      2550

  สินทรัพย์                                                          

  สินทรัพย์หมุนเวียน                                                   

  เงินสดและรายการเทียบเท่าเงินสด                  279.4     291.0     275.6

  เงินลงทุนชั่วคราว                               18.2      69.6      46.0

  ลูกหนี้และตั๋วเงินรับการค้า – สุทธิ                   1,115.7   1,007.3   1,116.0

  สินค้าคงเหลือ-สุทธิ                              948.3     800.7     722.9

  สินทรัพย์หมุนเวียนอื่น                             65.1      56.1      48.5

  รวมสินทรัพย์หมุนเวียน                            2,426.7   2,224.7   2,209.0

                                                                  

  สินทรัพย์ไม่หมุนเวียน                                                 

  เงินลงทุนระยะยาว                              444.6     491.5     521.1

  ที่ดิน อาคารและอุปกรณ์ – สุทธิ                     4,693.2   4,596.7   4,024.4

  สินทรัพย์ไม่มีตัวตน – สุทธิ                         70.2      45.6      23.7

  สินทรัพย์ภาษีเงินได้รอการตัดบัญชี                    22.4      40.1      49.9

  สินทรัพย์ไม่หมุนเวียนอื่น – สุทธิ                     63.4      53.3      50.9

  รวมสินทรัพย์ไม่หมุนเวียน                          5,293.8   5,227.2   4,670.0

  รวมสินทรัพย์                                   7,720.5   7,451.9   6,879.0

                                                                  

  หนี้สินและส่วนของผู้ถือหุ้น                                              

  หนี้สินหมุนเวียน                                                     

  เงินกู้ยืมระยะสั้นจากธนาคาร                       181.3     210.4     14.9

  เจ้าหนี้การค้า                                  842.6     632.5     818.2

  เจ้าหนี้สินทรัพย์ถาวร                             44.1      315.6     47.4

  เงินกู้ยืมระยะยาวที่ถึงกำหนดชำระภายในหนึ่งปี          258.7     145.3     94.2

  หนี้สินหมุนเวียนอื่น                               229.2     185.7     226.7

  รวมหนี้สินหมุนเวียน                              1,555.9   1,489.5   1,201.4

                                                                  

  หนี้สินไม่หมุนเวียน                                                   

  เงินกู้ยืมระยะยาว                               921.7     659.0     344.2

  หนี้สินไม่หมุนเวียนอื่น                             223.9     244.7     270.5

  รวมหนี้สินไม่หมุนเวียน                            1,145.6   903.7     614.7

  รวมหนี้สิน                                     2,701.5   2,393.2   1,816.1
  ------------------------------------------- --------- --------- ---------

สรุปงบดุลรวม (ต่อ)

สำหรับปี สิ้นสุดวันที่ 31 ธันวาคม

  ------------------------------------------- --------- --------- ---------
  หน่วย : ล้านบาท                                                   

                                              2552      2551      2550

  ส่วนของผู้ถือหุ้น                                                     

  ทุนเรือนหุ้น                                    2,709.9   2,709.9   2,857.1

  กำไรสะสม                                    1,050.0   1,015.5   971.2

  ผลกำไรที่ยังไม่เกิดขึ้นจริง                         1,032.4   1,083.9   1,142.7

  หุ้นทุนซื้อคืน                                    0.0       0.0       (127.3)

  อื่นๆ                                         (20.9)    (14.3)    (29.7)

  ส่วนของผู้ถือหุ้นส่วนน้อย                           247.6     263.7     248.9

  รวมส่วนของผู้ถือหุ้น                              5,019.0   5,058.7   5,062.9

  รวมหนี้สินและส่วนของผู้ถือหุ้น                       7,720.5   7,451.9   6,879.0
  ------------------------------------------- --------- --------- ---------

สรุปงบกำไรขาดทุนรวม

สำหรับปี สิ้นสุดวันที่ 31 ธันวาคม

  --------------------------------------------------- ----------- ----------- -----------
  หน่วย : ล้านบาท                                                               

                                                      2552        2551        2550

                                                                              

  รายได้จากการขายและงานรับจ้าง                           5,456.6     5,777.7     5,563.5

  ต้นทุนขายและงานรับจ้าง                                  (4,313.7)   (4,563.5)   (4,444.6)

  กำไรขั้นต้น                                            1,142.9     1,214.2     1,118.9

  ค่าใช้จ่ายในการขายและบริหาร                             (955.2)     (928.5)     (830.2)

  รายได้อื่น                                             44.9        55.0        47.6

  กำไร(ขาดทุน)จากการแลกเปลี่ยนเงินตราต่างประเทศ – สุทธิ      9.0         (50.6)      (2.0)

  ค่าใช้จ่ายอื่น                                           (2.9)       (14.7)      (10.1)

  ค่าตอบแทนกรรมการและผู้บริหาร                            (72.3)      (76.4)      (64.8)

  กำไรจากการดำเนินงาน                                  166.4       199.0       259.4

  ส่วนแบ่งกำไร(ขาดทุน)จากเงินลงทุนในบริษัทร่วมและกิจการร่วมค้า   (28.7)      2.0         14.2

  กำไรก่อนต้นทุนทางการเงินและภาษีเงินได้                     137.7       201.0       273.6

  ต้นทุนทางการเงิน                                       (52.0)      (34.7)      (20.2)

  ภาษีเงินได้                                            (37.4)      (31.7)      (56.4)

  กำไรสุทธิสำหรับปี                                       48.3        134.6       197.0

  การแบ่งปันส่วนกำไร :                                                           

  ส่วนที่เป็นของผู้ถือหุ้นบริษัทใหญ่                              57.8        98.2        174.4

  ส่วนที่เป็นของผู้ถือหุ้นส่วนน้อย                               (9.5)       36.4        22.6

                                                                              

  กำไรต่อหุ้นส่วนที่เป็นของบริษัทใหญ่                                                   

  กำไรต่อหุ้นขั้นพื้นฐาน (บาท)                               0.21        0.36        0.64
  --------------------------------------------------- ----------- ----------- -----------

* บริษัทฯได้มีการจัดประเภทรายการบัญชีบางรายการของงบการเงินปี พ.ศ. 2550 และ พ.ศ.
2551 ที่นำมาเปรียบเทียบใหม่ เพื่อให้สอดคล้องกับการจัดประเภทรายการบัญชีของงบการเงินปี
พ.ศ. 2552 โดยไม่มีผลกระทบต่อกำไรสุทธิตามที่ได้รายงานไปแล้วในรายงานประจำปีของปีก่อน

สรุปงบกระแสเงินสดจากงบการเงินรวม

สำหรับปี สิ้นสุดวันที่ 31 ธันวาคม

  --------------------------------------------------- --------- --------- ---------
  หน่วย : ล้านบาท                                                           

                                                      2552      2551      2550

  กำไรสุทธิก่อนภาษีเงินได้สำหรับปี                            85.7      166.3     253.4

  ปรับกระทบกำไรสุทธิเป็นเงินสดรับ(จ่าย)จากการดำเนินงาน                            

  ค่าเสื่อมราคาและค่าตัดจำหน่าย                             459.6     405.6     388.3

  การด้อยค่าของสินทรัพย์ไม่มีตัวตนและค่าความนิยม                0.0       5.3       4.3

  (กำไร)ขาดทุนจากการด้อยค่าและการจำหน่ายสินทรัพย์ถาวร        (3.5)     (2.7)     (0.3)

  (กำไร)ขาดทุนจากอัตราแลกเปลี่ยน                          (3.7)     48.2      (1.5)

  ดอกเบี้ยรับ                                            (5.4)     (5.5)     (6.8)

  ส่วนแบ่ง(กำไร)ขาดทุนจากเงินลงทุนในบริษัทร่วมและกิจการร่วมค้า   28.7      (2.0)     (14.2)

  รายได้เงินปันผลจากเงินลงทุนอื่น                            (6.8)     (7.2)     (7.4)

  ต้นทุนทางการเงิน                                       52.1      34.7      20.2

  อื่นๆ                                                 2.6       1.6       5.9

  การเปลี่ยนแปลงของสินทรัพย์และหนี้สินดำเนินงาน                                    

  สินทรัพย์ดำเนินงาน(เพิ่มขึ้น)ลดลง                                               

  ลูกหนี้และตั๋วเงินรับการค้าและลูกหนี้กิจการที่เกี่ยวข้องกัน           (109.1)   107.7     (149.4)

  สินค้าคงเหลือ                                          (149.0)   (78.4)    15.9

  อื่นๆ                                                 (27.6)    (24.9)    (14.6)

  หนี้สินดำเนินงานเพิ่มขึ้น(ลดลง)                                                 

  เจ้าหนี้การค้า                                          215.5     (185.7)   29.0

  อื่นๆ                                                 12.4      (40.8)    62.9

  กระแสเงินสดจากกิจกรรมดำเนินงาน                         551.5     422.2     585.7

  จ่ายดอกเบี้ย                                           (51.7)    (34.7)    (20.5)

  จ่ายภาษีเงินได้                                         (16.7)    (36.8)    (38.1)

  เงินสดสุทธิได้มาจากกิจกรรมดำเนินงาน                       483.1     350.7     527.1
  --------------------------------------------------- --------- --------- ---------

สรุปงบกระแสเงินสดจากงบการเงินรวม

สำหรับปี สิ้นสุดวันที่ 31 ธันวาคม

  ------------------------------------------- --------- --------- ---------
  หน่วย : ล้านบาท                                                   

                                              2552      2551      2550

  กระแสเงินสดจากกิจกรรมลงทุน                                         

  เงินสดจ่ายเพื่อเงินลงทุนชั่วคราว                    (5.1)     (53.6)    (48.9)

  เงินสดจ่ายลงทุนในเงินลงทุนระยะยาว                0.0       0.0       (15.6)

  เงินสดจ่ายเพื่อซื้อสินทรัพย์ถาวรและสินทรัพย์ไม่มีตัวตน     (841.9)   (782.0)   (474.9)

  เงินสดรับจากเงินลงทุนชั่วคราว                     56.5      30.3      14.0

  เงินสดรับจากการจำหน่ายสินทรัพย์ถาวร               14.4      23.9      9.3

  ดอกเบี้ยรับ                                    4.9       5.2       6.9

  เงินปันผลรับจากเงินลงทุนในเงินลงทุนระยะยาว         22.4      35.7      45.1

  อื่นๆ                                         0.0       0.0       8.2

  เงินสดสุทธิใช้ไปในกิจกรรมลงทุน                    (748.8)   (740.5)   (455.9)

                                                                  

  กระแสเงินสดจากกิจกรรมจัดหาเงิน                                      

  เงินกู้ยืมระยะสั้นจากธนาคารเพิ่มขึ้น (ลดลง)           (23.9)    195.4     (73.0)

  เงินสดรับจากเงินกู้ยืมระยะยาว                     532.6     459.0     322.5

  เงินจ่ายคืนเงินกู้ยืมระยะยาว                       (154.6)   (94.6)    (173.5)

  เงินปันผลจ่าย                                  (107.8)   (154.3)   (136.4)

  อื่นๆ                                         7.8       (0.3)     (11.0)

  เงินสดสุทธิได้มา(ใช้ไป)ในกิจกรรมจัดหาเงิน           254.1     405.2     (71.4)

  เงินสดและรายการเทียบเท่าเงินสดเพิ่มขึ้น (ลดลง) สุทธิ  (11.6)    15.4      (0.2)

  เงินสดและรายการเทียบเท่าเงินสดต้นปี               291.0     275.6     275.8

  เงินสดและรายการเทียบเท่าเงินสดปลายปี             279.4     291.0     275.6
  ------------------------------------------- --------- --------- ---------

11.1.3 อัตราส่วนทางการเงินที่สำคัญของบริษัทและบริษัทย่อย

  -------------------------------------- ------ -------- -------- --------
  อัตราส่วน                                หน่วย   2552     2551     2550

  สภาพคล่อง (Liquidity Ratio)                                      

  อัตราส่วนสภาพคล่อง                        เท่า    1.56     1.49     1.84

  อัตราส่วนสภาพคล่องหมุนเร็ว                  เท่า    0.91     0.92     1.20

  อัตราส่วนสภาพคล่องกระแสเงินสด              เท่า    0.32     0.26     0.42

  อัตราส่วนหมุนเวียนลูกหนี้การค้า                เท่า    5.11     5.40     5.28

  ระยะเวลาเก็บหนี้เฉลี่ย                      วัน     70.41    66.72    68.19

  อัตราส่วนหมุนเวียนสินค้าคงเหลือ*              เท่า    11.05    12.02    11.97

  ระยะเวลาขายสินค้าเฉลี่ย                    วัน     32.57    29.95    30.07

  อัตราส่วนหมุนเวียนเจ้าหนี้                    เท่า    5.85     6.29     5.54

  ระยะเวลาชำระหนี้                         วัน     61.55    57.22    64.97

  Cash Cycle **                          วัน     41.42    39.46    33.29

  ความสามารถในการหากำไร (Profitability                            
  Ratio)                                                          

  อัตรากำไรขั้นต้นต่อยอดขาย                   %      20.94    21.02    20.11

  อัตรากำไรจากการดำเนินงานต่อยอดขาย         %      2.14     3.65     4.05

  อัตรากำไรอื่นต่อรายได้รวม                   %      0.82     0.94     0.85

  อัตราส่วนเงินสดต่อการทำกำไร                %      413.14   166.18   233.85

  อัตรากำไรสุทธิต่อรายได้รวม                  %      1.05     1.68     3.11

  อัตราผลตอบแทนผู้ถือหุ้น                      %      1.15     1.94     3.48

  ประสิทธิภาพในการดำเนินงาน (Efficiency                              
  Ratio)                                                          

  อัตราผลตอบแทนจากสินทรัพย์                  %      0.76     1.37     2.57

  อัตราผลตอบแทนจากสินทรัพย์ถาวร              %      10.43    10.97    13.18

  อัตราการหมุนของสินทรัพย์                    เท่า    0.73     0.81     0.83

  นโยบายการเงิน (Financial Policy Ratio)                           

  อัตราส่วนหนี้สินต่อส่วนของผู้ถือหุ้น               เท่า    0.54     0.47     0.36

  อัตราส่วนความสามารถชำระดอกเบี้ย            เท่า    10.67    12.16    28.64

  อัตราส่วนความสามารถชำระภาระผูกพัน (cash    เท่า    0.44     0.34     0.66
  basis)                                                          

  อัตราการจ่ายเงินปันผล                      %      186.53   157.13   78.17
  -------------------------------------- ------ -------- -------- --------

* คิดเฉพาะสินค้าสำเร็จรูปไม่รวมสินค้าระหว่างผลิต สินค้าระหว่างทางและวัตถุดิบ
(สินค้าคงเหลือก่อนหักค่าเผื่อมูลค่าราคาขายต่ำกว่าทุนและค่าเผื่อสินค้าล้าสมัย)

** ระยะเวลาเก็บหนี้เฉลี่ย + ระยะเวลาขายสินค้าเฉลี่ย – ระยะเวลาชำระหนี้

11.2 คำอธิบายและการวิเคราะห์ฐานะการเงิน และผลการดำเนินงาน

วิเคราะห์อัตราส่วนทางการเงินจากงบการเงินรวม

สภาพคล่อง

ภาพรวมอัตราส่วนสภาพคล่องของกลุ่มบริษัทเพิ่มขึ้นจากปีก่อน โดยอัตราส่วนสภาพคล่องเพิ่มขึ้นจาก
1.49 เท่า ในปี พ.ศ. 2551 เป็น 1.56 เท่า ในปี พ.ศ. 2552
เนื่องจากการเพิ่มขึ้นของลูกหนี้และตั๋วเงินรับการค้าและสินค้าคงเหลือ
ในขณะที่หนี้สินหมุนเวียนก็เพิ่มขึ้นส่วนใหญ่จากเจ้าหนี้การค้าและเงินกู้ยืมระยะยาวที่ครบกำหนดชำระภายใน
1 ปี นอกจากนี้ ค่าเสื่อมราคาที่เพิ่มขึ้นตามการเพิ่มขึ้นของสินทรัพย์ที่จัดหาเพิ่มเติม
ก็มีผลทำให้อัตราส่วนสภาพคล่องกระแสเงินสดเพิ่มขึ้นจาก 0.26 เท่า ในปี พ.ศ. 2551 เป็น
0.32 เท่า ในปี พ.ศ. 2552

รอบการหมุนเวียนเงินสด (Cash Cycle) เพิ่มขึ้นจาก 39.46 วัน ในปี พ.ศ. 2551 เป็น
41.42 วัน ในปี พ.ศ. 2552
เนื่องมาจากกลุ่มบริษัทมีระยะเวลาเก็บหนี้จากลูกหนี้การค้าเฉลี่ยเพิ่มขึ้นจาก 66.72 วัน ในปี พ.ศ.
2551 เป็น 70.41 วัน ในปี พ.ศ. 2552
ซึ่งเป็นผลมาจากการขยายตัวของยอดขายในช่วงไตรมาสที่ 4 ของปี พ.ศ. 2552 อย่างไรก็ตาม
ผลของภาวะเศรษฐกิจที่ถดถอยในช่วง 3
ไตรมาสแรกของปีทำให้ยอดขายของกลุ่มบริษัทลดลงจากปีก่อน
ทำให้กลุ่มบริษัทมีปริมาณสินค้าคงเหลือเฉลี่ยเพิ่มสูงขึ้น
ประกอบกับการสั่งซื้อวัตถุดิบเพิ่มขึ้นเพื่อป้องกันความผันผวนของราคา
ทำให้กลุ่มบริษัทมีระยะเวลาขายสินค้าเฉลี่ยที่เพิ่มขึ้นจาก 29.95 วัน ในปี พ.ศ. 2551 เป็น
32.57 วัน ในปี พ.ศ. 2552 และระยะเวลาจ่ายชำระหนี้เจ้าหนี้การค้าที่เพิ่มขึ้นจาก 57.22 วัน
ในปี พ.ศ. 2551 เป็น 61.55 วัน ในปี พ.ศ. 2552
เมื่อพิจารณาจากอัตราส่วนดังกล่าวข้างต้นแล้วสรุปได้ว่าในปี พ.ศ. 2552
กลุ่มบริษัทยังคงมีสภาพคล่องทางการเงินดี
มีกระแสเงินสดจากการดำเนินธุรกิจที่เพียงพอต่อการดำเนินงานและหมุนเวียนอย่างต่อเนื่อง
ซึ่งมีส่วนช่วยให้การดำเนินธุรกิจของกลุ่มบริษัทสามารถดำเนินต่อไปได้โดยไม่ติดขัดและพร้อมสำหรับการรองรับการขยายตัวของธุรกิจกลุ่มบริษัท

ความสามารถในการหากำไร

ในปี พ.ศ. 2552
กลุ่มบริษัทมีอัตราส่วนแสดงความสามารถในการหากำไรลดลงจากปีก่อนตามผลประกอบการของกลุ่มบริษัทที่ลดลง
เนื่องจากภาวะเศรษฐกิจที่ถดถอยทำให้กลุ่มบริษัทมีรายได้จากการขายและงานรับจ้างลดลง
ซึ่งถึงแม้ว่ากลุ่มบริษัทมีรายได้เพิ่มขึ้นจากการขายสินค้าพลาสติกซึ่งเป็นธุรกิจใหม่ประเภทบรรจุภัณฑ์อาหารและเครื่องดื่มและสินค้าสำหรับธุรกิจซื้อมาขายไป
แต่ก็ยังไม่สามารถทดแทนการลดลงของรายได้จากการขายสินค้าพลาสติก
โดยเฉพาะผลิตภัณฑ์เพื่องานอุตสาหกรรมประเภทชิ้นส่วนยานยนต์และเครื่องใช้ไฟฟ้า นอกจากนี้
จากคำสั่งซื้อและปริมาณผลผลิตที่ลดลง
ตลอดจนความผันผวนของราคาเม็ดพลาสติกส่งผลให้กลุ่มบริษัทแบกรับต้นทุนการผลิตที่สูงขึ้นในขณะที่ยังไม่สามารถปรับราคาขายได้ตามที่ต้องการ
ทำให้กลุ่มบริษัทมีอัตรากำไรขั้นต้นต่อยอดขายที่ลดลงเล็กน้อยจากร้อยละ 21.02 ในปี พ.ศ. 2551
เป็นร้อยละ 20.94 ในปี พ.ศ. 2552

ขณะที่ผลขาดทุนจากอัตราแลกเปลี่ยนลดลง จากเดิมขาดทุนจำนวน 50.64 ล้านบาท ในปี พ.ศ.
2551 มาเป็นกำไรจำนวน 9.07 ล้านบาท ในปี พ.ศ. 2552 แต่ต้นทุนทางการเงินเพิ่มสูงขึ้นจากปี
พ.ศ. 2551 จากการเบิกเงินกู้ยืมระยะยาวที่จัดหาเพิ่มเติมเพื่อการลงทุน
และการเบิกใช้วงเงินสินเชื่อหมุนเวียนเพื่อเสริมสภาพคล่องและรองรับธุรกิจที่ขยายตัว นอกจากนี้
ผลจากการหยุดดำเนินกิจการของบริษัทร่วม 2 แห่ง
ตลอดจนผลการดำเนินงานของบริษัทร่วมแห่งหนึ่งซึ่งยังไม่กระเตื้องขึ้น
ทำให้กลุ่มบริษัทรับรู้ส่วนแบ่งผลขาดทุนจากเงินลงทุนในบริษัทร่วมและกิจการร่วมค้าในปี พ.ศ. 2552
ด้วยสาเหตุหลักดังกล่าว ทำให้กำไรสุทธิส่วนที่เป็นของผู้ถือหุ้นบริษัทใหญ่ของกลุ่มบริษัทลดลงร้อยละ
41.17 เมื่อเทียบกับปีที่ผ่านมา
และส่งผลให้กลุ่มบริษัทมีอัตรากำไรสุทธิต่อรายได้รวมที่ลดลงจากร้อยละ 1.68 ในปี พ.ศ. 2551
เป็นร้อยละ 1.05 ในปี พ.ศ. 2552 และอัตราผลตอบแทนผู้ถือหุ้นที่ลดลงจากร้อยละ 1.94 ในปี
พ.ศ. 2551 เป็นร้อยละ 1.15 ในปี พ.ศ. 2552

ประสิทธิภาพในการดำเนินงาน

กลุ่มบริษัทมีอัตราผลตอบแทนจากสินทรัพย์ลดลงจากร้อยละ 1.37 ในปี พ.ศ. 2551 เป็นร้อยละ
0.76 ในปี พ.ศ. 2552 และอัตราผลตอบแทนจากสินทรัพย์ถาวรลดลงจากร้อยละ 10.97 ในปี
พ.ศ. 2551 เป็นร้อยละ 10.43 ในปี พ.ศ. 2552
เนื่องจากกำไรสุทธิส่วนที่เป็นของผู้ถือหุ้นบริษัทใหญ่ของกลุ่มบริษัทที่ลดลงจาก 98.19 ล้านบาท ในปี
พ.ศ. 2551 เป็น 57.76 ล้านบาท ในปี พ.ศ. 2552
ประกอบกับมูลค่าสินทรัพย์ถาวรเพิ่มขึ้นจากการจัดหาสินทรัพย์เพิ่มเติม

นโยบายการเงิน

การเพิ่มขึ้นของเงินกู้ยืมระยะยาวที่เบิกถอนในระหว่างปี
และเจ้าหนี้การค้าที่เพิ่มขึ้นจากการสั่งซื้อวัตถุดิบและปัจจัยการผลิตเพิ่มขึ้น
ส่งผลให้กลุ่มบริษัทมีอัตราส่วนหนี้สินต่อส่วนของผู้ถือหุ้นเพิ่มขึ้นจาก 0.47 เท่า ในปี พ.ศ. 2551
เป็น 0.54 เท่า ในปี พ.ศ. 2552

ในปี พ.ศ. 2552 กลุ่มบริษัทมีอัตราส่วนความสามารถชำระดอกเบี้ยลดลงจาก 12.16 เท่า ในปี
พ.ศ. 2551 เป็น 10.67 เท่า ในปี พ.ศ. 2552
เนื่องจากภาระต้นทุนทางการเงินที่สูงขึ้นจากการเบิกถอนเงินกู้ยืมระยะยาวเพิ่มขึ้นและการเบิกใช้วงเงินสินเชื่อหมุนเวียน
อย่างไรก็ตาม เนื่องจากกลุ่มบริษัทมีเงินสดสุทธิได้มาจากกิจกรรมการดำเนินงานเพิ่มขึ้นจากปีก่อน
ในขณะที่ภาระผูกพันที่กลุ่มบริษัทต้องชำระในปี พ.ศ. 2552 ได้แก่
การชำระคืนเงินกู้ยืมระยะยาวและการจัดหาสินทรัพย์เพิ่มเติมนั้นเพิ่มขึ้นไม่มากนักเมื่อเทียบกับปี
พ.ศ. 2551 ขณะที่เงินปันผลจ่ายลดลง
ทำให้อัตราส่วนความสามารถชำระภาระผูกพันเพิ่มขึ้นเล็กน้อยเมื่อเทียบกับปีก่อน

วิเคราะห์จากงบการเงินรวม

11.2.1 ภาพรวมการดำเนินธุรกิจ

ก. รายได้

  โครงสร้างธุรกิจของกลุ่มบริษัทแบ่งออกเป็น 2 สายธุรกิจหลัก ได้แก่
  สายธุรกิจพลาสติกและสายธุรกิจซื้อมาขายไป
  โดยมีสายงานแม่พิมพ์เป็นส่วนสนับสนุนที่สำคัญของสายธุรกิจพลาสติก ในปี พ.ศ. 2552
  กลุ่มบริษัทยังคงมีรายได้หลักมาจากสายธุรกิจพลาสติกทั้งจากผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
  ในขณะที่รายได้จากสายธุรกิจซื้อมาขายไปเริ่มปรับตัวสูงขึ้นจากการขยายตัวของธุรกิจระบบขายตรง
  (MLM) ทั้งนี้ สัดส่วนของรายได้จากการขายและงานรับจ้างของกลุ่มบริษัทแยกตามสายธุรกิจในปี
  พ.ศ. 2552 เปรียบเทียบปี พ.ศ. 2551 เป็นดังนี้

+-----------------------------------+---------+------+---------+------+
| งบการเงินรวม                       | พ.ศ.    |      | พ.ศ.    |      |
|                                   | 2552    |      | 2551    |      |
+-----------------------------------+---------+------+---------+------+
|                                   | ล้านบาท  | %    | ล้านบาท  | %    |
+-----------------------------------+---------+------+---------+------+
| สายธุรกิจพลาสติก*                    | 4,962   | 9    | 5,355   | 9    |
|                                   |         | 0.93 |         | 2.68 |
+-----------------------------------+---------+------+---------+------+
| สายธุรกิจซื้อมาขายไปและสายงานแม่พิมพ์    | 495     | 9.07 | 423     | 7.32 |
+-----------------------------------+---------+------+---------+------+
| รวม                               | 5,457   | 10   | 5,778   | 10   |
|                                   |         | 0.00 |         | 0.00 |
+-----------------------------------+---------+------+---------+------+
| * จำแนกสัดส่วนตามกลุ่มสินค้าหลักได้ดังนี้    |         |      |         |      |
+-----------------------------------+---------+------+---------+------+
| - ผลิตภัณฑ์เพื่องานอุตสหกรรม            | 3,029   | 6    | 3,537   | 6    |
|                                   |         | 1.04 |         | 6.05 |
| - ผลิตภัณฑ์เครื่องใช้ในครัวเรือน          | 1,933   |      | 1,818   |      |
|                                   |         | 3    |         | 3    |
|                                   |         | 8.96 |         | 3.95 |
+-----------------------------------+---------+------+---------+------+
| รวมสายธุรกิจพลาสติก                  | 4,962   | 10   | 5,355   | 10   |
|                                   |         | 0.00 |         | 0.00 |
+-----------------------------------+---------+------+---------+------+

  กลุ่มบริษัทมีสัดส่วนรายได้จากผลิตภัณฑ์เพื่องานอุตสาหกรรมสูงกว่าผลิตภัณฑ์เครื่องใช้ในครัวเรือน
  เนื่องจากผลิตภัณฑ์เพื่องานอุตสาหกรรมสามารถตอบสนองความต้องการของลูกค้าที่อยู่ในอุตสาหกรรมประเภทต่างๆ
  ได้หลากหลายกว่าผลิตภัณฑ์เครื่องใช้ในครัวเรือนที่สนองตอบความต้องการของผู้บริโภคและ/หรือผู้ใช้สินค้าโดยตรง
  แต่ทั้งนี้เนื่องจากการจำหน่ายผลิตภัณฑ์เพื่องานอุตสาหกรรมของกลุ่มบริษัทในปัจจุบันยังคงเป็นการจำหน่ายให้แก่ลูกค้าในประเทศเป็นส่วนใหญ่
  ต่างจากผลิตภัณฑ์เครื่องใช้ในครัวเรือนที่มีสัดส่วนยอดขายในต่างประเทศค่อนข้างสูงเมื่อเทียบกับยอดขายในประเทศ
  ดังนั้น ด้วยภาวะเศรษฐกิจในประเทศที่เริ่มถดถอยตั้งแต่ปี พ.ศ. 2551
  และมีผลต่อเนื่องมาจนถึงปี พ.ศ. 2552 ที่ทำให้เกิดการหดตัวของตลาดในบางอุตสาหกรรม เช่น
  ยานยนต์และเครื่องใช้ไฟฟ้า เป็นต้น และความต้องการใช้จ่ายของผู้บริโภคลดน้อยลง
  ได้ส่งผลกระทบต่อกลุ่มผลิตภัณฑ์เพื่องานอุตสาหกรรมมากกว่าผลิตภัณฑ์เครื่องใช้ในครัวเรือนที่มียอดขายไปต่างประเทศเพิ่มขึ้นและช่วยชดเชยการลดลงของยอดขายในประเทศ
  เป็นผลให้สัดส่วนของยอดขายผลิตภัณฑ์ทั้งสองประเภทของสายธุรกิจพลาสติกในปี พ.ศ. 2552
  เปลี่ยนแปลงไปเล็กน้อยเมื่อเทียบกับปี พ.ศ. 2551

  อย่างไรก็ตาม การขยายธุรกิจอยู่เสมอด้วยการเข้าไปสู่กลุ่มสินค้าใหม่ๆ
  ที่ความต้องการของตลาดกำลังขยายตัวและสามารถทำกำไร
  เพื่อให้กลุ่มสินค้าของบริษัทฯมีความหลากหลายมากยิ่งขึ้น ดังนั้น ในปี พ.ศ. 2552
  กลุ่มบริษัทได้ผลักดันกลุ่มสินค้าใหม่ประเภทบรรจุภัณฑ์อาหารและเครื่องดื่ม ได้แก่
  ฝาเกลียวและพรีฟอร์มขวดน้ำดื่ม (PET) และบรรจุภัณฑ์ผนังบาง ตลอดจนกล่องบรรจุซีดีและ ดีวีดี
  ออกสู่ตลาดและช่วยสร้างรายได้เพิ่มเติมให้แก่กลุ่มผลิตภัณฑ์เพื่องานอุตสาหกรรม
  ซึ่งนอกจากจะช่วยทดแทนรายได้ให้แก่กลุ่มบริษัทในยามที่ตลาดในบางอุตสาหกรรมหดตัวดังกล่าวข้างต้น
  กลุ่มสินค้าใหม่ดังกล่าวมีศักยภาพที่จะเติบโตได้อีกมาก
  เนื่องจากเป็นกลุ่มสินค้าที่มีความต้องการทางการตลาดสูงและสามารถขยายตลาดต่อไปได้ทั้งในประเทศและต่างประเทศ

  สำหรับสายธุรกิจซื้อมาขายไปในปี พ.ศ. 2552
  เริ่มมีการเติบโตและยอดขายเพิ่มสูงขึ้นเมื่อเทียบกับปีที่ผ่านมา เนื่องจากกลุ่มบริษัทมีผลิตภัณฑ์ใหม่ๆ
  ที่นำมาจำหน่ายเพิ่มเติมจากการสรรหาอย่างต่อเนื่อง และการขยายตัวของธุรกิจขายตรงแบบ
  MLM
  ตลอดจนการโฆษณาและการส่งเสริมการขายที่มีส่วนช่วยให้ผลิตภัณฑ์ของกลุ่มบริษัทเป็นที่รู้จักและเข้าถึงกลุ่มผู้บริโภคได้อย่างรวดเร็ว
  นอกจากนี้ คุณภาพของสินค้าและช่องทางการจัดจำหน่ายที่มีศักยภาพของกลุ่มบริษัท
  และทีมงานขายทั้งในระบบขายตรงแบบชั้นเดียว (Single-level Marketing)
  และแบบหลายชั้น (Multi-level Marketing) ตลอดจนตัวแทนจำหน่าย
  ทำให้สายธุรกิจซื้อมาขายไปสามารถเติบโตได้อย่างต่อเนื่องและจะมีส่วนช่วยเสริมสร้างรายได้ให้แก่กลุ่มบริษัทอย่างมากในอนาคต

  แม้ว่าสัดส่วนของรายได้จากสายงานแม่พิมพ์จะไม่มากนักเมื่อเทียบกับรายได้รวมของกลุ่มบริษัท
  แต่การเติบโตของรายได้จากสายงานแม่พิมพ์ก็มีความสัมพันธ์กับการเติบโตของรายได้จากสายธุรกิจพลาสติก
  เนื่องจากเป็นส่วนสนับสนุนที่สำคัญของสายธุรกิจพลาสติก
  ทั้งในส่วนของผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน ดังนั้น ในปี พ.ศ.
  2552
  กลุ่มบริษัทจึงมีรายได้จากสายงานแม่พิมพ์ลดลงเมื่อเทียบกับปีก่อนจากการได้รับการว่าจ้างสั่งทำแม่พิมพ์ลดลง
  ซึ่งเกิดจากภาวะเศรษฐกิจที่ถดถอยและการแข่งขันค่อนข้างสูงของอุตสาหกรรมแม่พิมพ์
  อย่างไรก็ตาม ด้วยความต้องการลงทุนของลูกค้า ความสามารถในการหาคู่ค้า
  ตลอดจนเทคโนโลยีและขีดความสามารถในการผลิตแม่พิมพ์ที่มีความละเอียดสูงของกลุ่มบริษัท
  ก็ยังคงเป็นปัจจัยสำคัญที่จะทำให้รายได้จากสายงานแม่พิมพ์ของกลุ่มบริษัทสามารถเติบโตต่อไปได้

ข. การตลาดและแนวโน้ม

1) สายธุรกิจพลาสติก

1.1) ตลาดผลิตภัณฑ์เพื่องานอุตสาหกรรมภายในประเทศ

  ภาพรวมของการตลาดผลิตภัณฑ์เพื่องานอุตสาหกรรมในประเทศสำหรับปี พ.ศ. 2552
  ยังคงได้รับผลกระทบจากภาวะเศรษฐกิจที่ยังไม่ฟื้นตัวเท่าที่ควร
  ผู้บริโภคยังขาดความเชื่อมั่นในภาวะเศรษฐกิจของประเทศและความมั่นคงทางการเมือง
  จึงมีความระมัดระวังในการใช้จ่าย
  ตลอดจนลูกค้าในตลาดบางอุตสาหกรรมลดกำลังการผลิตและชะลอคำสั่งซื้อ
  โดยเฉพาะอุตสาหกรรมยานยนต์และเครื่องใช้ไฟฟ้า
  ประกอบกับในภาวะเศรษฐกิจที่ไม่เอื้ออำนวยต่อทุกภาคอุตสาหกรรม
  บริษัทฯต้องดำเนินธุรกิจด้วยความระมัดระวังมากยิ่งขึ้นโดยเน้นเลือกรับคำสั่งซื้อที่มีกำไรขั้นต้นที่เหมาะสมและการปล่อยสินเชื่อให้แก่ลูกค้าที่ซื้อสินค้าเป็นเงินเชื่อ
  ด้วยสถานการณ์ดังกล่าว
  ส่งผลให้ยอดขายผลิตภัณฑ์เพื่องานอุตสาหกรรมภายในประเทศของบริษัทฯในช่วง 3
  ไตรมาสแรกของปี พ.ศ. 2552 ลดลงค่อนข้างมากเมื่อเทียบกับปีก่อน

  อย่างไรก็ตาม จากการที่บริษัทฯได้ผลักดันผลิตภัณฑ์ใหม่ออกสู่ตลาดในปี พ.ศ. 2552
  โดยเป็นผลิตภัณฑ์ที่มีความต้องการทางการตลาดสูงและมีศักยภาพที่จะเติบโต ได้แก่
  ฝาเกลียวและพรีฟอร์มขวดน้ำดื่ม (PET)
  ที่จำหน่ายให้แก่อุตสาหกรรมผู้ผลิตและจำหน่ายน้ำอัดลมและน้ำดื่ม
  ซึ่งสร้างรายได้เพิ่มขึ้นให้แก่บริษัทฯ
  ประกอบกับภาวะเศรษฐกิจที่เริ่มดีขึ้นและบริษัทฯได้รับคำสั่งซื้อจากลูกค้ามากขึ้นในช่วงปลายปี
  พ.ศ. 2552
  ทำให้ภาพรวมของการตลาดผลิตภัณฑ์เพื่องานอุตสาหกรรมภายในประเทศลดลงเล็กน้อยเมื่อเทียบกับปีที่ผ่านมา

  นอกจากนี้
  การปรับปรุงและพัฒนาผลิตภัณฑ์เพื่องานอุตสาหกรรมอยู่เสมอเพื่อรักษาคุณภาพสินค้าและให้เป็นไปตามมาตรฐานที่ลูกค้าต้องการ
  การขยายตลาดอย่างต่อเนื่องสำหรับกลุ่มผลิตภัณฑ์เดิมและผลิตภัณฑ์ใหม่ที่เริ่มจำหน่ายในปี พ.ศ.
  2552 ให้สามารถรองรับกับความต้องการของลูกค้าเดิมและลูกค้ารายใหม่ๆ ได้มากขึ้น
  เพื่อให้ได้รับส่วนแบ่งทางการตลาดมากขึ้น ตลอดจนการแสวงหาและพัฒนาผลิตภัณฑ์ใหม่ๆ
  ออกสู่ตลาดให้มากยิ่งขึ้น
  ทำให้บริษัทฯคาดว่ายอดขายผลิตภัณฑ์เพื่องานอุตสาหกรรมภายในประเทศสำหรับปี พ.ศ. 2553
  จะเพิ่มสูงขึ้นเมื่อเทียบกับปี พ.ศ. 2552

1.2) ตลาดส่งออกผลิตภัณฑ์เพื่องานอุตสาหกรรม

  ถึงแม้ว่าบริษัทฯจะได้รับผลกระทบจากภาวะเศรษฐกิจโลกที่ชะลอตัวและค่าเงินบาทที่แข็งค่าขึ้นอย่างต่อเนื่องจนส่งผลให้บริษัทฯมีรายได้จากการส่งออกผลิตภัณฑ์เพื่องานอุตสาหกรรมจำพวกลัง
  ถังขยะ และพาเลทลดลง แต่ด้วยกลุ่มผลิตภัณฑ์ใหม่ที่บริษัทฯได้เริ่มจำหน่ายในปี พ.ศ. 2552
  ได้แก่ ฝาเกลียวและพรีฟอร์มขวดน้ำดื่ม (PET)
  ที่บริษัทฯได้ส่งออกไปจำหน่ายให้แก่ผู้ผลิตและจำหน่ายน้ำอัดลมและน้ำดื่มในประเทศลาว ฟิลิปปินส์
  และกัมพูชา ตลอดจนกล่องบรรจุซีดีและดีวีดีที่บริษัทฯได้ส่งออกไปแล้วกว่า 10 ประเทศทั่วโลก
  มีส่วนช่วยขยายฐานรายได้และลูกค้าให้แก่บริษัทฯ
  ทำให้บริษัทฯมีรายได้รวมจากการส่งออกผลิตภัณฑ์เพื่องานอุตสาหกรรมสำหรับปี พ.ศ. 2552
  เพิ่มขึ้นเล็กน้อยเมื่อเทียบกับปี พ.ศ. 2551

  สำหรับปี พ.ศ. 2553
  บริษัทฯวางแผนที่จะเพิ่มยอดขายจากการส่งออกผลิตภัณฑ์เพื่องานอุตสาหกรรมโดยการรักษาตลาดลูกค้ากลุ่มประเทศอินโดจีนและตั้งเป้าหมายที่จะขยายตลาด
  โดยเน้นการส่งออกไปยังประเทศญี่ปุ่น ฮ่องกง สิงคโปร์ ออสเตรเลีย
  และกลุ่มประเทศตะวันออกกลาง
  อีกทั้งส่งเสริมและผลักดันให้กลุ่มผลิตภัณฑ์ใหม่ของบริษัทฯเป็นที่รู้จักในตลาดโลกมากยิ่งขึ้น

1.3) ตลาดผลิตภัณฑ์เครื่องใช้ในครัวเรือนภายในประเทศ

  จากภาวะเศรษฐกิจทั่วโลกที่ถดถอยตั้งแต่ปลายปี พ.ศ. 2551
  ที่มีผลต่อเนื่องและทำให้ภาวะเศรษฐกิจภายในประเทศในปี พ.ศ. 2552 ยังคงซบเซา
  ประกอบกับความไม่มีเสถียรภาพทางการเมืองของประเทศ
  ทำให้ภาคครัวเรือนมีความระมัดระวังในการจับจ่ายใช้สอยมากขึ้น แต่ถึงกระนั้นก็ตาม
  ในส่วนผลิตภัณฑ์เครื่องใช้ในครัวเรือน
  บริษัทฯก็ได้มีการออกแบบเพิ่มลวดลายของสินค้าและส่งเสริมการขายเพื่อกระตุ้นการบริโภคอย่างต่อเนื่อง
  ตลอดจนร่วมสนับสนุนนโยบายกระตุ้นเศรษฐกิจของภาครัฐที่ต้องการให้ภาคครัวเรือนนำเช็คช่วยชาติออกมาจับจ่ายใช้สอยด้วยการเลือกซื้อสินค้าของบริษัทฯ
  ทั้งนี้เพื่อช่วยลดผลกระทบจากภาวะเศรษฐกิจที่ไม่เอื้ออำนวย
  ทำให้ยอดขายผลิตภัณฑ์เครื่องใช้ในครัวเรือนภายในประเทศสำหรับปี พ.ศ. 2552
  ลดลงไม่มากนักเมื่อเทียบกับปีที่ผ่านมา

  จากภาวะเศรษฐกิจที่เริ่มฟื้นตัวดีขึ้นในช่วงปลายปี พ.ศ. 2552
  ทำให้บริษัทฯคาดว่าแนวโน้มการบริโภคและจับจ่ายใช้สอยของภาคครัวเรือนในปี พ.ศ. 2553
  น่าจะดีขึ้นกว่าปี พ.ศ. 2552 และส่งผลดีต่อการขยายตัวของยอดขายของบริษัทฯ
  ซึ่งบริษัทฯก็ได้วางแผนที่จะเร่งออกผลิตภัณฑ์ใหม่เพิ่มมากขึ้น
  โดยให้มีการออกแบบลวดลายและรูปทรงที่แปลกใหม่ ตลอดจนการส่งเสริมการขาย
  เพื่อช่วยกระตุ้นความต้องการของตลาดและเพิ่มแรงจูงใจให้แก่ผู้บริโภคในแต่ละกลุ่มที่มีรสนิยมและรูปแบบของการใช้ชีวิตที่แตกต่างกันได้
  นอกจากนี้ บริษัทฯมีความเชื่อมั่นว่าด้วยคุณภาพสินค้าของบริษัทฯ
  ช่องทางการจำหน่ายสินค้าที่หลากหลายและทีมงานระบบขายตรงที่มีประสิทธิภาพ
  จะช่วยผลักดันให้ผลิตภัณฑ์เครื่องใช้ในครัวเรือนของบริษัทฯสามารถตอบสนองและเข้าถึงผู้บริโภคกลุ่มต่างๆ
  ได้อย่างดี ตลอดจนสามารถทดแทนเครื่องถ้วยชามที่ผลิตจากวัสดุอื่นๆ เช่น
  กระเบื้องและแก้วซึ่งแตกง่าย เป็นต้น ได้มากขึ้น โดยในปี พ.ศ. 2553
  บริษัทฯคาดว่าจะมีการขยายตัวของยอดขายผลิตภัณฑ์เครื่องใช้ในครัวเรือนภายในประเทศเพิ่มขึ้นจากปี
  พ.ศ. 2552

1.4) ตลาดส่งออกผลิตภัณฑ์เครื่องใช้ในครัวเรือน

  แม้ว่าเศรษฐกิจในหลายประเทศยังคงชะลอตัวโดยเฉพาะอย่างยิ่งในกลุ่มประเทศยุโรปและอเมริกา
  ประกอบกับบริษัทฯต้องประสบกับภาวะค่าเงินบาทแข็งค่าขึ้นอย่างต่อเนื่องเมื่อเทียบกับ
  ดอลล่าร์สหรัฐอเมริกาตลอดปี พ.ศ. 2552 ที่ผ่านมา
  แต่ยอดขายจากการส่งออกผลิตภัณฑ์เครื่องใช้ในครัวเรือนก็ยังสามารถเติบโตอย่างมีนัยสำคัญเมื่อเทียบกับปี
  พ.ศ. 2551
  และตลาดต่างประเทศของผลิตภัณฑ์เครื่องใช้ในครัวเรือนของบริษัทฯก็มีการขยายตัวอย่างต่อเนื่อง
  ซึ่งเกิดจากเหตุผลต่างๆ ดังต่อไปนี้

-   ตลาดส่งออกของบริษัทฯไม่ได้ขึ้นกับกลุ่มประเทศในทวีปใดโดยเฉพาะ
    แต่กระจายสัดส่วนการขายไปหลายๆ ประเทศ
    อีกทั้งจากการขยายตลาดไปยังตลาดใหม่ในแถบแอฟริกาและยุโรปตะวันออกในปี พ.ศ. 2552
    ทำให้บริษัทฯประสบความสำเร็จในการขยายตลาดและสามารถส่งออกไปได้แล้วกว่า 100
    ประเทศทั่วโลก

-   ปัจจุบันผู้บริโภคได้ตระหนักถึงความสำคัญของคุณภาพและความปลอดภัยของผลิตภัณฑ์เครื่องใช้ในครัวเรือนมากยิ่งขึ้น
    ซึ่งเห็นได้จากการมีกฎระเบียบและมาตรฐานผลิตภัณฑ์เพื่อป้องกันการนำเข้าผลิตภัณฑ์เครื่องใช้ในครัวเรือนที่มีผลกระทบต่อสุขภาพที่ใช้ยูเรียหรือเมลามีนผสมยูเรียเป็นวัตถุดิบในการผลิต
    ตลอดจนการควบคุมคุณภาพในแต่ละประเทศที่มีความเข้มงวดมากขึ้นโดยกำหนดให้มีการตรวจสอบคุณภาพสินค้าก่อนการส่งออก
    ดังนั้น จึงเป็นโอกาสที่ดีสำหรับผลิตภัณฑ์เครื่องใช้ในครัวเรือนที่ผลิตจาก เมลามีน 100%
    ของบริษัทฯซึ่งบริษัทฯได้ให้ความสำคัญและเน้นในเรื่องของคุณภาพและตราสินค้ามาโดยตลอด

-   การได้รับความไว้วางใจจากผู้ค้าปลีกผลิตภัณฑ์เครื่องใช้ในครัวเรือนรายใหญ่ที่มีชื่อเสียงจากประเทศสวีเดนเพื่อผลิตและส่งออกผลิตภัณฑ์เครื่องใช้ในครัวเรือน
    โดยส่งไปจำหน่ายให้แก่ลูกค้าตามสาขาต่างๆ ในหลายๆ ประเทศ

-   บริษัทฯมีการพัฒนาลวดลายและรูปทรงของผลิตภัณฑ์ร่วมกับลูกค้าอยู่เสมอเพื่อให้ตรงกับความต้องการของลูกค้าและความนิยมของตลาดในแต่ละประเทศมากที่สุด
    ตลอดจนเป็นการสร้างความแตกต่างจากผลิตภัณฑ์ของคู่แข่งทางการตลาด

-   บริษัทฯให้การส่งเสริมในเรื่องของการโฆษณาและประชาสัมพันธ์ตราสินค้าของบริษัทฯในประเทศที่สำคัญๆ
    เพื่อให้ตราสินค้าของบริษัทฯเป็นที่รู้จักไปทั่วโลก

-   บริษัทฯได้กระจายความเสี่ยงด้านอัตราแลกเปลี่ยนโดยการเจรจากับลูกค้าในกลุ่มประเทศอาเซียนเพื่อเสนอราคาขายสินค้าเป็นเงินสกุลอื่นที่ไม่ใช่เงินสกุลดอลล่าร์สหรัฐอเมริกาตามความเหมาะสม
    เช่น เงินบาทหรือสิงคโปร์ดอลล่าร์ เป็นต้น
    รวมจนถึงการพิจารณาเสนอราคาขายสินค้าให้แก่ลูกค้าในประเทศญี่ปุ่นเป็นเงินเยน

  ด้วยความพยายามผลักดันและนำเสนอผลิตภัณฑ์เครื่องใช้ในครัวเรือนที่มีคุณภาพที่ผลิตจากวัตถุดิบเมลามีนแท้
  100%
  การพัฒนารูปทรงผลิตภัณฑ์และลวดลายให้มีความเหมาะสมกับความต้องการที่หลากหลายมากขึ้น
  ประกอบกับความมุ่งมั่นที่จะขยายการส่งออกไปยังตลาดใหม่ๆ ในกลุ่มประเทศยุโรปตะวันออก,
  แอฟริกา และอเมริกาใต้ อย่างต่อเนื่อง
  ทำให้บริษัทฯมีความเชื่อมั่นว่าจะสามารถส่งสินค้าออกไปจำหน่ายยังต่างประเทศได้กว้างขวางมากขึ้น
  และส่งผลให้ผลิตภัณฑ์เครื่องใช้ในครัวเรือนของบริษัทฯเติบโตได้อย่างยั่งยืนในอนาคต

2) สายธุรกิจซื้อมาขายไป

  ภาวะเศรษฐกิจในประเทศที่ชะลอตัว ตลอดจนการตลาดท่องเที่ยวและโรงแรมที่ซบเซาในปี พ.ศ.
  2552
  ส่งผลให้ผลิตภัณฑ์ของสายธุรกิจซื้อมาขายไปของบริษัทฯไม่สามารถเติบโตได้ตามเป้าหมายและมียอดจำหน่ายของผลิตภัณฑ์บางรายการในปี
  พ.ศ. 2552 ลดลงเล็กน้อยเมื่อเทียบกับปีก่อน อย่างไรก็ตาม
  จากการขยายสายผลิตภัณฑ์โดยการสรรหาสินค้าจำพวกใช้แล้วหมดไปที่ผลิตภายในประเทศมาจำหน่ายผ่านช่องทางจำหน่ายขายตรงด้วยระบบธุรกิจเครือข่ายหลายชั้น
  MLM (Multi-level Marketing) ภายใต้ตราสินค้า SNatur ได้แก่
  ผลิตภัณฑ์เพื่อสุขภาพและผลิตภัณฑ์เสริมความงาม อาหารเสริม และสินค้าอุปโภคต่างๆ
  ซึ่งแม้ว่าจำนวนเครือข่ายและสมาชิกของระบบธุรกิจขายตรง MLM
  จะยังมีไม่มากนักเนื่องจากเป็นระบบธุรกิจขายตรงใหม่ที่บริษัทฯเพิ่งเริ่มในปี พ.ศ. 2551
  แต่ก็มีส่วนช่วยเพิ่มรายได้ให้แก่สายธุรกิจซื้อมาขายไปของบริษัทฯ
  และมีภาพรวมของยอดขายสูงขึ้นเมื่อเทียบกับปี พ.ศ. 2551

  สำหรับธุรกิจ SNatur
  บริษัทฯมีความมุ่งมั่นที่จะคัดสรรผลิตภัณฑ์ที่ตอบสนองความต้องการของลูกค้าตามแนวโน้มความนิยมของตลาด
  โดยมีหลักการเบื้องต้น ได้แก่ ผลิตภัณฑ์ต้องมีความปลอดภัย
  ใช้แล้วเห็นผลในระยะเวลาที่เหมาะสม มีความโดดเด่น สามารถอธิบายต่อผู้บริโภคได้
  และเป็นผลิตภัณฑ์ที่ใช้แล้วหมดไป หรือต้องมีการทดแทนเป็นระยะๆ
  ทั้งนี้เพื่อให้เกิดการสั่งซื้อผลิตภัณฑ์อย่างต่อเนื่องสม่ำเสมอ นอกจากนี้
  บริษัทฯก็มีนโยบายออกผลิตภัณฑ์ใหม่ภายใต้ตราสินค้า SNatur อย่างต่อเนื่อง
  ซึ่งบางส่วนจะเป็นผลิตภัณฑ์ที่ใช้ในชีวิตประจำวันที่สามารถแทนที่ผลิตภัณฑ์อื่นๆ ในตลาดที่ลูกค้าใช้อยู่
  และอีกส่วนจะเป็นผลิตภัณฑ์ที่มีความโดดเด่นแตกต่างจากตลาด

  ในปี พ.ศ. 2553
  นอกจากการเพิ่มความหลากหลายของสินค้าด้วยการสรรหาสินค้าที่ทันสมัยและเป็นที่นิยมของตลาดจากทั้งในประเทศและต่างประเทศมาจำหน่ายในราคาที่เหมาะสมอยู่เสมอแล้ว
  บริษัทฯยังคงเน้นการทำตลาดและการส่งเสริมการขายอย่างต่อเนื่อง
  ควบคู่ไปกับการสร้างทีมงานขายของระบบธุรกิจขายตรง MLM
  ที่มีประสิทธิภาพและขยายฐานสมาชิก
  ทั้งนี้เพื่อผลักดันให้สินค้าของบริษัทฯเป็นที่รู้จักและเข้าถึงกลุ่มผู้บริโภคได้มากขึ้น
  ตลอดจนสามารถเสริมสร้างรายได้ให้แก่บริษัทฯในอนาคต

ค. ผลการดำเนินงานและฐานะการเงิน (จากสรุปงบการเงินรวม)

บริษัทฯมีกำไรสุทธิสำหรับปีส่วนที่เป็นของบริษัทใหญ่ประจำปี พ.ศ. 2552 ตามงบการเงินรวม
จำนวน 57.76 ล้านบาท โดยมีกำไรสุทธิลดลง 40.43 ล้านบาท หรือร้อยละ 41.17
สรุปคำชี้แจงผลการดำเนินงานรวมและฐานะการเงินรวม ณ วันที่ 31 ธันวาคม พ.ศ. 2552
มีรายละเอียดดังต่อไปนี้

-   งบกำไรขาดทุนรวมสำหรับปีสิ้นสุดวันที่ 31 ธันวาคม พ.ศ. 2552
    เปรียบเทียบกับงวดเดียวกันสิ้นสุดวันที่ 31 ธันวาคม พ.ศ. 2551
    (รายละเอียดปรากฏตามงบการเงินรวมและงบการเงินเฉพาะบริษัทสำหรับปี พ.ศ. 2552
    ในส่วนของงบกำไรขาดทุน)

1.  รายได้จากการขายและงานรับจ้างรวมจำนวน 5,456.58 ล้านบาท ลดลงจากปีก่อนจำนวน
    321.14 ล้านบาท หรือร้อยละ 5.56 เนื่องจาก

    1.  สายธุรกิจพลาสติก

        1.  รายได้สายธุรกิจพลาสติก –
            ผลิตภัณฑ์เครื่องใช้ในครัวเรือนในประเทศและต่างประเทศ จำนวน 1,932.77
            ล้านบาท คิดเป็นร้อยละ 35.42 ของรายได้รวมนั้นเพิ่มขึ้นจากปีก่อน จำนวน
            115.36 ล้านบาท หรือร้อยละ 6.35 เนื่องจาก

-   ยอดขายสินค้าต่างประเทศเพิ่มขึ้นจากการรับคำสั่งซื้อจากลูกค้ารายใหญ่
    สุทธิด้วยยอดขายสินค้าในประเทศลดลงจากภาวะเศรษฐกิจที่ชะลอตัว

-   การเพิ่มขึ้นของยอดขายของบริษัทย่อยในต่างประเทศ
    เนื่องจากตลาดของสินค้ากลุ่มบริษัทมีการขยายตัวอย่างต่อเนื่อง

    1.  รายได้สายธุรกิจพลาสติก –
        ผลิตภัณฑ์เพื่องานอุตสาหกรรมในประเทศและต่างประเทศจำนวน 3,028.95 ล้านบาท
        คิดเป็นร้อยละ 55.51 ของรายได้รวมนั้นลดลงจากปีก่อน จำนวน 508.28 ล้านบาท
        หรือร้อยละ 14.37 เนื่องจากภาวะเศรษฐกิจที่ถดถอย
        โดยเฉพาะธุรกิจยานยนต์และเครื่องใช้ไฟฟ้า
        ทำให้รายได้ในการผลิตสินค้าเกี่ยวกับอุตสาหกรรมยานยนต์และชิ้นส่วนเครื่องใช้ไฟฟ้าลดลงอย่างมาก
        แต่อย่างไรก็ตาม
        บริษัทฯมีการปรับสัดส่วนโครงสร้างการขายโดยเน้นขายสินค้ากลุ่มที่มีราคาสูง
        การส่งออกที่ขยายตัวมากขึ้น รวมทั้งการเพิ่มยอดขายจากคำสั่งซื้อสินค้าใหม่ๆ
        ในกลุ่มสินค้าพลาสติกบางกลุ่ม ได้แก่
        ผลิตภัณฑ์ประเภทบรรจุภัณฑ์อาหารและเครื่องดื่มเพื่อคงรักษาระดับยอดขาย

    1.  สายธุรกิจซื้อมาขายไปและสายงานแม่พิมพ์

  รายได้จากสายธุรกิจซื้อมาขายไปและสายงานแม่พิมพ์ จำนวน 494.86 ล้านบาท คิดเป็นร้อยละ
  9.07 ของรายได้รวม เพิ่มขึ้นจากปีก่อนจำนวน 71.78 ล้านบาท หรือร้อยละ 16.97
  เนื่องจากการสรรหาผลิตภัณฑ์ใหม่ๆ และการขยายตัวของธุรกิจขายตรงแบบ MLM

2.  กำไรขั้นต้นรวม จำนวน 1,142.84 ล้านบาท ลดลงจำนวน 71.42 ล้านบาท
    หรืออัตรากำไรขั้นต้นต่อรายได้จากการขายและงานรับจ้างสำหรับปีสิ้นสุดวันที่ 31 ธันวาคม
    พ.ศ. 2552 คิดเป็นร้อยละ 20.94 ลดลงจากปีก่อนซึ่งมีอัตราร้อยละ 21.02
    เนื่องจากความผันผวนของราคาเม็ดพลาสติก
    ซึ่งเป็นวัตถุดิบหลักและยังไม่สามารถปรับราคาขายให้สอดคล้องกับต้นทุนผลิตได้
    ตลอดจนต้นทุนการผลิตที่สูงขึ้นจากการลดลงของผลผลิตอันเป็นผลจากคำสั่งซื้อลดลง

3.  ค่าใช้จ่ายในการขายและบริหาร จำนวน 955.22 ล้านบาท เพิ่มขึ้นจากปีก่อน จำนวน 26.74
    ล้านบาท
    โดยค่าใช้จ่ายในการขายและบริหารต่อรายได้จากการขายและงานรับจ้างสำหรับปีสิ้นสุดวันที่
    31 ธันวาคม พ.ศ. 2552 คิดเป็นร้อยละ 17.51 เพิ่มขึ้นจากปีก่อนซึ่งมีอัตราร้อยละ 16.07
    เนื่องจากค่าใช้จ่ายส่งเสริมการขายที่เพิ่มขึ้นเพื่อกระตุ้นยอดขาย
    ค่าใช้จ่ายเงินเดือนและค่าโฆษณาของบริษัทย่อยที่ประกอบธุรกิจซื้อมาขายไปผลิตภัณฑ์เครื่องใช้ในครัวเรือนที่เพิ่งเริ่มดำเนินธุรกิจในปี
    พ.ศ. 2552 และ idle cost จากการใช้กำลังการผลิตไม่เต็มที่ของบริษัทย่อย 2 แห่ง

4.  ค่าใช้จ่ายอื่นจำนวน 2.84 ล้านบาท ลดลงจากปีก่อน จำนวน 11.82 ล้านบาท
    เนื่องจากการด้อยค่าของค่าความนิยมของบริษัทย่อยและบริษัทร่วมจำนวน 4.9 ล้านบาท
    การด้อยค่าของสินทรัพย์ถาวรในบริษัทย่อยจำนวน 2.1 ล้านบาท
    และเงินชดเชยจ่ายสำหรับพนักงานที่เกษียณอายุจำนวน 3.4 ล้านบาท

5.  กำไรจากการแลกเปลี่ยนเงินตราต่างประเทศ จำนวน 9.07 ล้านบาท ขณะที่ปีก่อนมีผลขาดทุน
    50.64 ล้านบาท
    เนื่องจากการขาดทุนจากอัตราแลกเปลี่ยนเงินตราต่างประเทศที่ยังไม่เกิดขึ้นจริง ณ สิ้นปี
    พ.ศ. 2551 จากค่าเงินบาทอ่อนตัวลง
    ซึ่งส่วนใหญ่เกิดจากการจัดหาสินทรัพย์จากต่างประเทศระหว่างปี พ.ศ. 2551
    และครบกำหนดชำระในปี พ.ศ. 2552

6.  ค่าตอบแทนกรรมการและผู้บริหารจำนวน 72.34 ล้านบาท ถูกจัดประเภทใหม่ในปี พ.ศ.
    2552 เนื่องจากกรมพัฒนาธุรกิจการค้า กระทรวงพาณิชย์ ได้ออกประกาศเรื่อง
    กำหนดรายการย่อที่ต้องมีในงบการเงิน พ.ศ. 2552 ลงวันที่ 30 มกราคม พ.ศ. 2552
    ค่าตอบแทนกรรมการและผู้บริหารลดลงจากปีก่อนเนื่องจากการเปลี่ยนแปลงจำนวนผู้บริหาร

7.  ส่วนแบ่งขาดทุนจากบริษัทร่วมและกิจการร่วมค้า จำนวน 28.70 ล้านบาท
    ขณะที่ปีก่อนมีกำไรจำนวน 2.01 ล้านบาท
    เนื่องจากบริษัทร่วมแห่งหนึ่งที่ประกอบธุรกิจผลิตภัณฑ์เพื่องานอุตสาหกรรม
    ลูกค้ารายใหญ่ที่สำคัญยกเลิกการสั่งซื้อทำให้มีผลดำเนินงานขาดทุนอย่างมีสาระสำคัญจนต้องหยุดดำเนินงานชั่วคราว
    และอีกแห่งหนึ่งประกอบธุรกิจผลิตภัณฑ์เครื่องใช้ในครัวเรือนประสบปัญหาทางการเงินและขาดเงินทุนหมุนเวียน
    อีกทั้งสภาวะเศรษฐกิจถดถอยและการแข่งขันที่สูง ทำให้บริษัทร่วมดังกล่าวเลิกบริษัท ซึ่งมีผล ณ
    วันที่ 31 มกราคม พ.ศ. 2553
    ส่งผลให้บริษัทรับรู้ผลขาดทุนจำนวนมากเนื่องจากมีส่วนของผู้ถือหุ้นติดลบ

8.  ต้นทุนทางการเงินจำนวน 52.04 ล้านบาท เพิ่มขึ้นจากปีก่อนจำนวน 17.30 ล้านบาท
    เนื่องจากการกู้ยืมเงินเพื่อใช้ในการจัดหาสินทรัพย์เพิ่มเติมจากการขยายตัวของธุรกิจ
    ตลอดจนเป็นแหล่งเงินทุนหมุนเวียนในการดำเนินธุรกิจ

9.  ภาษีเงินได้

  รายจ่ายภาษีเงินได้-ค่าใช้จ่ายจำนวน 37.37 ล้านบาท เปรียบเทียบกับปีก่อนจำนวน 31.70
  ล้านบาท เพิ่มขึ้นจำนวน 5.67 ล้านบาท
  เนื่องจากการเพิ่มขึ้นของกำไรสุทธิทางภาษีจากผลการดำเนินงานของกลุ่มบริษัทในปี พ.ศ. 2552
  สุทธิด้วยการรับรู้สินทรัพย์ภาษีเงินได้รอการตัดบัญชีที่ต่ำกว่าปีก่อนจำนวน 9.85 ล้านบาท

10. กำไรต่อหุ้นขั้นพื้นฐาน จำนวน 0.21 บาทต่อหุ้น เปรียบเทียบกับปีก่อนจำนวน 0.36 บาทต่อหุ้น
    หรือลดลงร้อยละ 41.67 เนื่องจากการลดลงของกำไรสุทธิ

-   งบดุลรวม ณ วันที่ 31 ธันวาคม พ.ศ. 2552 เปรียบเทียบกับงบดุลรวม ณ วันที่ 31 ธันวาคม
    พ.ศ. 2551 (รายละเอียดปรากฏตามงบการเงินรวมและงบการเงินเฉพาะบริษัทสำหรับปี
    พ.ศ. 2552 ในส่วนของงบดุล)

1.  สินทรัพย์รวม จำนวน 7,720.50 ล้านบาท เพิ่มขึ้นจาก 31 ธันวาคม พ.ศ. 2551 จำนวน
    268.64 ล้านบาท หรือร้อยละ 3.61 ประกอบด้วยการเปลี่ยนแปลงที่มีสาระสำคัญดังนี้

    1.  ลูกหนี้และตั๋วเงินรับการค้าสุทธิ จำนวน 1,115.68 ล้านบาท เพิ่มขึ้นจากปีก่อน จำนวน
        108.40 ล้านบาท เนื่องจากการขยายตัวของยอดขายในช่วงไตรมาสที่ 4 ของปี

    2.  สินค้าคงเหลือ จำนวน 948.29 ล้านบาท เพิ่มขึ้นจากปีก่อน จำนวน 147.57 ล้านบาท
        เนื่องจากปริมาณสินค้าคงเหลือเพิ่มขึ้นของธุรกิจใหม่
        การสั่งซื้อวัตถุดิบเพื่อป้องกันความผันผวนของราคา และราคาวัตถุดิบที่สูงขึ้น

    3.  เงินลงทุนระยะยาวจำนวน 444.61 ล้านบาท ลดลงจากปีก่อนจำนวน 46.91 ล้านบาท
        เกิดจากเงินลงทุนในบริษัทร่วมและกิจการร่วมค้าที่ลดลงจากปีก่อน จำนวน 44.27
        ล้านบาท เนื่องจากกลุ่มบริษัทร่วมมีผลดำเนินงานประจำปี พ.ศ. 2552 ลดลง
        สุทธิด้วยเงินปันผลรับตามเกณฑ์การรับรู้ทางบัญชีโดยวิธีส่วนได้เสีย
        และการเพิ่มทุนในบริษัทร่วมต่างประเทศแห่งหนึ่งจำนวน 3.23 ล้านบาท ในระหว่างปี
        พ.ศ. 2552

    4.  ที่ดิน อาคารและอุปกรณ์สุทธิ จำนวน 4,693.17 ล้านบาท เพิ่มขึ้นจากปีก่อน 96.48
        ล้านบาท เนื่องมาจากการจัดหาสินทรัพย์เพิ่มเติม และสุทธิด้วยค่าเสื่อมราคาระหว่างปี

    5.  สินทรัพย์ไม่มีตัวตนสุทธิ จำนวน 70.18 ล้านบาท เพิ่มขึ้นจากปีก่อนจำนวน 24.58
        ล้านบาท เนื่องจากการลงทุนในสิทธิในการผลิตสินค้าและระบบคอมพิวเตอร์ใหม่
        และสุทธิด้วยค่าตัดจำหน่ายระหว่างปี

    6.  สินทรัพย์ภาษีเงินได้รอการตัดบัญชีจำนวน 22.42 ล้านบาท ลดลงจากปีก่อน 17.65
        ล้านบาท เนื่องจากการรับรู้รายจ่ายภาษีเงินได้ จำนวน 30.56 ล้านบาท
        และสุทธิด้วยการรับรู้สินทรัพย์ภาษีเงินได้รอตัดบัญชีเพิ่มในระหว่างปีจำนวน 12.91
        ล้านบาท

2.  หนี้สินรวมจำนวน 2,701.54 ล้านบาท เพิ่มขึ้นจาก 31 ธันวาคม พ.ศ. 2551 จำนวน
    308.33 ล้านบาท หรือร้อยละ 12.88 ประกอบด้วยการเปลี่ยนแปลงที่มีสาระสำคัญดังนี้

    1.  เจ้าหนี้การค้าจำนวน 842.62 ล้านบาท เพิ่มขึ้นจากปีก่อน จำนวน 210.08 ล้านบาท
        เนื่องจากปริมาณซื้อวัตถุดิบเพิ่มขึ้นเพื่อรองรับความผันผวนของราคาวัตถุดิบ
        ตลอดจนการขยายตัวของธุรกิจใหม่

    2.  เจ้าหนี้สินทรัพย์ถาวรจำนวน 44.06 ล้านบาท ลดลงจากปีก่อน จำนวน 271.53
        ล้านบาท เนื่องจากครบกำหนดชำระเงิน

    3.  ส่วนของเงินกู้ยืมระยะยาวที่ถึงกำหนดชำระภายในหนึ่งปี และเงินกู้ยืมระยะยาว
        รวมจำนวน 1,180.41 ล้านบาท เพิ่มขึ้นจำนวน 376.16 ล้านบาท
        เนื่องจากการกู้เงินเพิ่มเติมของกลุ่มบริษัทตามแผนงานลงทุนจำนวน 532.63 ล้านบาท
        และสุทธิด้วยการจ่ายชำระเงินกู้ในระหว่างปีจำนวน 154.63 ล้านบาท

    4.  หนี้สินหมุนเวียนอื่นจำนวน 229.21 ล้านบาท เพิ่มขึ้นจากปีก่อนจำนวน 43.44 ล้านบาท
        ส่วนใหญ่เป็นการเพิ่มขึ้นของค่าใช้จ่ายค้างจ่ายที่เพิ่มขึ้นจากปีก่อนจำนวน 29.18 ล้านบาท
        เนื่องจากการเพิ่มขึ้นของภาษีเงินได้ค้างจ่าย
        อันเป็นผลจากผลขาดทุนสะสมทางภาษีถูกใช้หมดในระหว่างปี พ.ศ. 2552
        รวมถึงการเพิ่มขึ้นของค่าไฟฟ้าค้างจ่ายซึ่งเป็นผลมาจากอัตราค่าไฟฟ้าต่อหน่วยเพิ่มสูงขึ้น

    5.  หนี้สินไม่หมุนเวียนอื่นส่วนใหญ่ ได้แก่ หนี้สินภาษีเงินได้รอการตัดบัญชีจำนวน 221.80
        ล้านบาท ลดลงจากปีก่อน จำนวน 21.64 ล้านบาท
        เนื่องจากการรับรู้ผลแตกต่างชั่วคราวทางภาษีอากรและทางบัญชีของการบันทึกค่าเสื่อมราคาระหว่างปีของสินทรัพย์ที่มีการประเมินราคา

3.  ส่วนของผู้ถือหุ้นรวมจำนวน 5,018.96 ล้านบาท ลดลงจาก 31 ธันวาคม พ.ศ. 2551
    จำนวน 39.68 ล้านบาท หรือร้อยละ 0.78
    ประกอบด้วยรายการเปลี่ยนแปลงที่มีสาระสำคัญดังต่อไปนี้

    1.  ผลกำไรสุทธิส่วนที่เป็นของบริษัทใหญ่สำหรับปีสิ้นสุดวันที่ 31 ธันวาคม พ.ศ. 2552
        จำนวน 57.76 ล้านบาท

    2.  ผลกำไรที่ยังไม่เกิดขึ้นจริง ได้แก่ ส่วนเกินทุนจากการตีมูลค่ายุติธรรมของสินทรัพย์จำนวน
        1,032.39 ล้านบาท ลดลงจากปีก่อนจำนวน 51.49 ล้านบาท
        เนื่องจากโอนตัดบัญชีส่วนเกินทุนฯดังกล่าวโดยปรับปรุงไปเพิ่มกำไรสะสมตามมูลค่าของค่าเสื่อมราคาส่วนที่เพิ่มขึ้นของสินทรัพย์ที่ตีราคาเพิ่ม

    3.  ส่วนของผู้ถือหุ้นส่วนน้อยจำนวน 247.57 ล้านบาท ลดลงจากปีก่อนจำนวน 16.08
        ล้านบาท ส่วนใหญ่เนื่องจากผลขาดทุนสุทธิสำหรับปี พ.ศ. 2552 จำนวน 9.47 ล้านบาท
        ค่าเสื่อมราคาที่เพิ่มขึ้นในส่วนของสินทรัพย์ที่ตีราคาเพิ่มจำนวน 1.55 ล้านบาท
        และเงินปันผลจำนวน 12.92 ล้านบาท สุทธิด้วยการลงทุนในบริษัทย่อยเพิ่มขึ้น จำนวน
        8.33 ล้านบาท

-   งบกระแสเงินสดรวมสำหรับปีสิ้นสุดวันที่ 31 ธันวาคม พ.ศ. 2552 เปรียบเทียบกับปีก่อน
    สิ้นสุดวันที่ 31 ธันวาคม พ.ศ. 2551 กลุ่มบริษัทมีกระแสเงินสดสุทธิลดลงรวม 11.59
    ล้านบาท (รายละเอียดปรากฏตามงบการเงินรวมและงบการเงินเฉพาะบริษัทสำหรับปี พ.ศ.
    2552 ในส่วนของงบกระแสเงินสด) ประกอบด้วย

1.  เงินสดรับสุทธิจากกิจกรรมดำเนินงาน จำนวน 483.13 ล้านบาท เพิ่มขึ้นจากปีก่อนจำนวน
    132.48 ล้านบาท เนื่องจากผลประกอบการของปี พ.ศ. 2552
    และการเพิ่มขึ้นของค่าเสื่อมราคา สุทธิด้วยการเปลี่ยนแปลงของยอดลูกหนี้การค้า
    สินค้าคงเหลือและเจ้าหนี้การค้า

2.  เงินสดสุทธิใช้ไปในกิจกรรมลงทุน จำนวน 748.84 ล้านบาท
    เนื่องจากการจัดหาสินทรัพย์ถาวรและการลงทุนในสินทรัพย์ไม่มีตัวตน ได้แก่
    สิทธิในการผลิตสินค้าและระบบคอมพิวเตอร์ รวมจำนวน 841.86 ล้านบาท
    เพื่อการรองรับธุรกิจที่ขยายตัวเพิ่มขึ้น สุทธิด้วยเงินสดรับจากการจำหน่ายสินทรัพย์ถาวรจำนวน
    14.36 ล้านบาท การได้รับเงินปันผลจากเงินลงทุนจำนวน 22.38 ล้านบาท
    ตลอดจนเงินสดรับจากเงินลงทุนชั่วคราว จำนวน 56.54 ล้านบาท

3.  เงินสดสุทธิได้มาในกิจกรรมจัดหาเงิน จำนวน 254.12 ล้านบาท
    เนื่องจากการเบิกถอนเงินกู้ยืมระยะยาวเพิ่มเติมของกลุ่มบริษัทตามแผนงานลงทุนจำนวน
    532.63 ล้านบาท และเงินสดรับจากการลงทุนในบริษัทย่อยของผู้ถือหุ้นส่วนน้อย จำนวน 8.33
    ล้านบาท สุทธิด้วยการจ่ายคืนเงินกู้ยืมระยะยาว จำนวน 154.63 ล้านบาท
    การลดลงของเงินกู้ยืมระยะสั้นจากธนาคารจำนวน 23.94 ล้านบาท
    และการจ่ายเงินปันผลจำนวน 107.75 ล้านบาท

ง. ข้อกำหนดทางการเงินตามสัญญาเงินกู้

สัญญาเงินกู้ในปัจจุบันของบริษัทฯไม่มีเงื่อนไขที่เป็นสาระสำคัญที่อาจมีผลกระทบต่อการดำเนินงานหรือการขยายธุรกิจของบริษัทฯ
ยกเว้นข้อกำหนดที่เกี่ยวกับอัตราส่วนทางการเงินซึ่งบริษัทฯต้องดำรงไว้มีดังนี้

1.  อัตราส่วนหนี้สินต่อส่วนของทุนรวม (Debt to Equity Ratio) ไม่เกิน 2.0 เท่า
    ตลอดระยะเวลาของสัญญาเงินกู้

2.  อัตราส่วนความสามารถในการชำระหนี้ (Debt Service Coverage Ratio - “DSCR”)
    จะต้องไม่ต่ำกว่า 1.1 เท่า

  “DSCR” หมายถึง กำไรก่อนหักดอกเบี้ยจ่าย ภาษีเงินได้นิติบุคคล ค่าใช้จ่ายรอตัดบัญชี และ
  ค่าเสื่อมราคาทรัพย์สิน (EBITDA) ต่อดอกเบี้ยและเงินต้นซึ่งต้องชำระในปีนั้น

ผลจากการคำนวณตามสูตรการคำนวณซึ่งระบุอยู่ในสัญญาเงินกู้ดังกล่าวข้างต้นด้วยตัวเลขจากงบการเงินเฉพาะบริษัท
บริษัทฯมีอัตราส่วนทางการเงินดังนี้

  --------------------------------------- ---------------- --------------
  (หน่วย : เท่า)                            ข้อกำหนด          ปี พ.ศ. 2552

  อัตราส่วนหนี้สินต่อส่วนของทุนรวม                ไม่เกิน 2.0        0.52

  อัตราส่วนความสามารถในการชำระหนี้            ไม่ต่ำกว่า 1.1      3.31
  --------------------------------------- ---------------- --------------

เมื่อพิจารณาข้อมูลอัตราส่วนทางการเงินในตารางข้างต้น และฐานะทางการเงินที่แข็งแกร่ง
ตลอดจนผลการดำเนินงานที่ดีแล้ว บริษัทฯไม่มีปัญหาในการดำรงอัตราส่วนทางการเงินดังกล่าว

11.2.2 การเปลี่ยนแปลงต่างๆ ที่สำคัญและการดำเนินงานในปีที่ผ่านมา

  ในปี พ.ศ. 2552 บริษัทฯมีเหตุการณ์ที่สำคัญต่างๆ
  ซึ่งในบางเหตุการณ์บริษัทฯก็ได้รายงานต่อสาธารณชนเมื่อคณะกรรมการบริษัทได้มีมติอนุมัติในวาระนั้นๆ
  แล้วตามหลักเกณฑ์การเปิดเผยสารสนเทศของตลาดหลักทรัพย์แห่งประเทศไทย โดยผ่านทาง
  ELCID และ website ของ บริษัทฯ สรุปได้ดังต่อไปนี้

1) ด้านการลงทุน

1.1) การพัฒนาขีดความสามารถในการผลิตและผลิตภัณฑ์ใหม่

  ในปี พ.ศ. 2552 บริษัทฯมีการลงทุนในเครื่องจักร แม่พิมพ์
  และเทคโนโลยีใหม่อย่างต่อเนื่องเพื่อเพิ่มขีดความสามารถในการผลิตและความหลากหลายของสินค้า
  โดยเฉพาะการลงทุนในแม่พิมพ์ของกลุ่มผลิตภัณฑ์ใหม่จำพวกบรรจุภัณฑ์อาหารและเครื่องดื่มที่บริษัทฯได้ผลิตและเริ่มจำหน่ายในปี
  พ.ศ. 2551 เนื่องจากเป็นตลาดขนาดใหญ่ที่มีปริมาณการใช้สินค้าค่อนข้างสูง ทั้งนี้
  เพื่อให้ผลิตภัณฑ์ดังกล่าวมีการเติบโตอย่างต่อเนื่องและสามารถรองรับกับความต้องการของตลาดทั้งในประเทศและต่างประเทศได้
  นอกจากนี้
  บริษัทฯยังมีความต้องการที่จะมุ่งสู่การผลิตและจำหน่ายบรรจุภัณฑ์สำหรับอาหารที่สามารถปิดผนึกและใช้ได้ครั้งเดียวเพื่อป้องกันการปลอมปน
  อีกทั้งการร่วมกับผู้ผลิตเม็ดพลาสติกและ Aqua Guardian Group Limited
  ผู้เป็นเจ้าของสิทธิบัตร
  ในการพัฒนาทุ่นพลาสติกลอยน้ำที่มีประโยชน์ในการอนุรักษ์ทรัพยากรน้ำโดยช่วยลดการระเหยของน้ำ
  จะมีส่วนช่วยให้ธุรกิจพลาสติกสามารถเติบโตต่อไปได้อีกมาก

  นอกจากนี้ เมื่อวันที่ 31 สิงหาคม พ.ศ. 2552 บริษัทฯได้ลงนามในบันทึกความเข้าใจร่วมกัน
  เรื่อง ความร่วมมือเพื่อพัฒนาและส่งเสริมอุตสาหกรรมพลาสติกไทย กับบริษัท ปตท. เคมิคอล
  จำกัด (มหาชน)
  ซึ่งทั้งสองฝ่ายตกลงที่จะร่วมกันพัฒนาและแลกเปลี่ยนความรู้และทักษะในกระบวนการผลิตสินค้าซึ่งกันและกัน
  เพื่อเพิ่มประสิทธิภาพในกระบวนการผลิตและการลดต้นทุนการผลิต
  ตลอดจนส่งผลประโยชน์ให้แก่กันทั้งสองฝ่าย

1.2) การลงทุนในประเทศสาธารณรัฐอินเดีย

  ประเทศสาธารณรัฐอินเดีย (“อินเดีย”) เป็นประเทศที่มีโอกาสทางการตลาดสูง
  เนื่องจากมีประชากรมากเป็นอันดับ 2 ของโลกรองจากประเทศสาธารณรัฐประชาชนจีน
  แต่บริษัทฯมีการจัดจำหน่ายผลิตภัณฑ์เครื่องใช้ในครัวเรือนไปอินเดียผ่านผู้นำเข้าท้องถิ่นเพียงไม่กี่ราย
  ดังนั้น ด้วยแนวโน้มของอัตราการเติบโตของยอดขายในอินเดียที่ดี
  ประกอบกับผลิตภัณฑ์เครื่องใช้ในครัวเรือนที่ทำด้วยเมลามีน 100%
  ของบริษัทฯเป็นผลิตภัณฑ์ที่มีชื่อเสียงดีและผู้บริโภคทั่วไปให้การยอมรับในคุณภาพและความปลอดภัย
  สามารถเข้าไปแข่งขันในตลาดอินเดียที่ยังมีคู่แข่งขันรายใหญ่ไม่มากรายนักและสามารถทดแทนผลิตภัณฑ์เครื่องใช้ในครัวเรือนที่มีอยู่เดิมได้
  บริษัทฯจึงมีความต้องการที่จะขยายตลาดในอินเดียให้มากขึ้น
  โดยการลงทุนในบริษัทจัดตั้งใหม่ร่วมกับพันธมิตรในอินเดีย
  เพื่อนำเข้าผลิตภัณฑ์เครื่องใช้ในครัวเรือนจากบริษัทฯและนำไปจัดจำหน่ายโดยผ่านผู้จัดจำหน่ายหลายราย
  ทั้งนี้
  นอกจากจะเป็นการเพิ่มช่องทางการจัดจำหน่ายที่ส่งผลให้บริษัทฯสามารถกระจายสินค้าไปยังกลุ่มผู้บริโภคต่างๆ
  และครอบคลุมตลาดได้มากขึ้นแล้ว ยังเป็นการสร้างฐานการตลาดที่มั่นคงของบริษัทฯในอินเดีย

  บริษัทจัดตั้งใหม่ดังกล่าวใช้ชื่อว่า Srithai Superware India Private Limited
  (“SSI”) ดำเนินธุรกิจในช่วงเริ่มต้นด้วยทุนจดทะเบียน 50 ล้านรูปี
  และมีบริษัทฯเป็นผู้ถือหุ้นใหญ่ถือหุ้นไม่น้อยกว่าร้อยละ 70 ซึ่งส่งผลให้ SSI
  มีสถานะเป็นบริษัทย่อยของบริษัทฯ ทั้งนี้ เงินที่ใช้ในการลงทุนใน SSI
  ของบริษัทฯมาจากกระแสเงินสดจากการดำเนินกิจการ อย่างไรก็ตาม
  เนื่องจากการจดทะเบียนบริษัทเป็นบริษัทต่างด้าวยังไม่แล้วเสร็จและมีขั้นตอนทางกฎหมายที่ต้องดำเนินการ
  ทำให้ผู้ถือหุ้นแต่ละฝ่ายมีความจำเป็นต้องโอนเงินลงทุนไปล่วงหน้าบางส่วนเพื่อไว้ใช้เป็นค่าใช้จ่ายในการดำเนินงานของ
  SSI โดยบริษัทฯได้โอนเงินไปแล้วตามสัดส่วนการถือหุ้นของตนในระหว่างปี พ.ศ. 2552
  คิดเป็นเงินจำนวน 7 ล้านรูปี หรือเทียบเท่า 5.2 ล้านบาท

  นอกจากนี้
  บริษัทฯยังมีแผนงานลงทุนระยะยาวในการจัดตั้งฐานการผลิตผลิตภัณฑ์เครื่องใช้ในครัวเรือนในอินเดียเพื่อรองรับกับการขยายตัวของตลาดและความต้องการสินค้าของกลุ่มประเทศในแถบเอเชียใต้และตะวันออกกลางที่มีมากขึ้น

1.3) การเพิ่มทุนของบริษัทร่วมในต่างประเทศ

  Beijing Huatai Replica of Porcelain Products Company Limited
  (“Beijing”)
  บริษัทร่วมที่ประกอบธุรกิจผลิตและจำหน่ายผลิตภัณฑ์เครื่องใช้ในครัวเรือนในประเทศสาธารณรัฐประชาชนจีน
  โดยบริษัทฯถือหุ้นร้อยละ 40 ได้เพิ่มทุนจดทะเบียนจาก 8,947,925 หยวน เป็น 10,610,678
  หยวน เพื่อรองรับการขยายธุรกิจ
  โดยเงินเพิ่มทุนมาจากการหักกลบกับเงินปันผลรับของผู้ถือหุ้นแต่ละราย และภายหลังการเพิ่มทุน
  สัดส่วนการถือหุ้นยังคงไม่เปลี่ยนแปลง

1.4) การปรับเปลี่ยนแผนการดำเนินธุรกิจของกลุ่มบริษัททาคาฮาชิ

  ในปี พ.ศ. 2552 บริษัทในกลุ่มบริษัททาคาฮาชิ 2 แห่ง ได้แก่ บริษัท ทาคาฮาชิ พลาสติก จำกัด
  (“ทาคาฮาชิ พลาสติก”) และบริษัท ทาคาฮาชิ โคราช (1995) จำกัด (“ทาคาฮาชิ โคราช”)
  ซึ่งเป็นกลุ่มบริษัทประกอบธุรกิจผลิตและจำหน่ายผลิตภัณฑ์พลาสติกเพื่องานอุตสาหกรรมประเภทชิ้นส่วนยานยนต์และเครื่องใช้ไฟฟ้า
  และเป็นบริษัทร่วมของบริษัทฯ โดยบริษัทฯถือหุ้นทางตรงร้อยละ 16.5 ใน ทาคาฮาชิ พลาสติก
  และร้อยละ 19.0 ในทาคาฮาชิ โคราช
  ทั้งสองบริษัทได้ประสบปัญหาภาวะเศรษฐกิจที่ซบเซาและการสูญเสียลูกค้ารายใหญ่ส่งผลให้ยอดขายลดลงอย่างเป็นนัยสำคัญและประสบภาวะขาดทุนเป็นจำนวนมาก

  ด้วยเหตุดังกล่าว
  ที่ประชุมผู้ถือหุ้นของบริษัททั้งสองแห่งจึงได้พิจารณาแผนกลยุทธ์เพื่อความอยู่รอดของธุรกิจและมีมติอนุมัติให้ทั้งสองบริษัทดำเนินการดังนี้

-   ทาคาฮาชิ พลาสติก

  รับโอนยอดคำสั่งซื้อจากลูกค้าของทาคาฮาชิ โคราช มาทำการผลิตแทน เนื่องจาก ทาคาฮาชิ
  พลาสติกมีต้นทุนคงที่ที่ต่ำกว่าทาคาฮาชิ โคราช
  และให้ทำการเพิ่มทุนจดทะเบียนเพื่อใช้หมุนเวียนในกิจการและลดภาระหนี้ โดยเพิ่มจาก 40
  ล้านบาท เป็น 134 ล้านบาท และให้ทาคาฮาชิ โคราช ในฐานะผู้ถือหุ้นรายใหญ่ของทาคาฮาชิ
  พลาสติก เป็นผู้ลงทุนในหุ้นสามัญเพิ่มทุนแต่เพียงฝ่ายเดียว ทั้งนี้ ทาคาฮาชิ
  พลาสติกได้จดทะเบียนเพิ่มทุนกับกระทรวงพาณิชย์เมื่อวันที่ 24 พฤศจิกายน พ.ศ. 2552 ดังนั้น
  สัดส่วนการถือหุ้นทางตรงของบริษัทฯจึงลดลงจากร้อยละ 16.5 เป็นร้อยละ 4.9
  แต่อย่างไรก็ตาม เมื่อพิจารณารวมการถือหุ้นทั้งทางตรงและทางอ้อมของบริษัทฯแล้ว
  ยังคงมากกว่าร้อยละ 20 ทำให้สถานะเงินลงทุนยังคงเป็นบริษัทร่วมไม่เปลี่ยนแปลง

-   ทาคาฮาชิ โคราช

  ให้ทาคาฮาชิ โคราช หยุดดำเนินงานชั่วคราวเพื่อเป็นการพยุงธุรกิจภายในกลุ่มบริษัท ทาคาฮาชิ
  ตลอดจนพิจารณาทบทวนแนวทางในการดำเนินธุรกิจและบริหารงานตามความเหมาะสมเพื่อแสวงหาโอกาสทางธุรกิจใหม่ต่อไป

1.5) การเลิกกิจการของบริษัทร่วม

  บริษัท เอส.เค.ไอ. เซรามิคส์ จำกัด (“เอส.เค.ไอ.”)
  บริษัทร่วมที่ประกอบธุรกิจผลิตและจำหน่ายผลิตภัณฑ์เครื่องถ้วยชามเซรามิคส์
  โดยบริษัทฯถือหุ้นร้อยละ 42.0 ประสบผลขาดทุนจากการดำเนินงานอย่างต่อเนื่อง
  จนส่งผลให้ประสบปัญหาทางการเงินและขาดเงินทุนหมุนเวียน
  อีกทั้งสภาวะเศรษฐกิจที่ไม่เอื้ออำนวยและข้อจำกัดในการดำเนินธุรกิจที่ทำให้ไม่สามารถแข่งขันกับผู้ประกอบการรายอื่นและธุรกิจฟื้นตัวได้ยาก
  ดังนั้น
  ที่ประชุมผู้ถือหุ้นของเอส.เค.ไอ.จึงได้มีมติอนุมัติการเลิกกิจการของเอส.เค.ไอ.โดยให้มีผลในวันที่
  31 มกราคม พ.ศ. 2553 และได้จดทะเบียนเลิกกิจการกับกระทรวงพาณิชย์แล้วเมื่อวันที่ 16
  กุมภาพันธ์ พ.ศ. 2553

2) ด้านเงินกู้

2.1) วงเงินสินเชื่อระยะยาวเพื่อรองรับแผนงานลงทุน

  บริษัทฯได้รับวงเงินสินเชื่อระยะยาวเพิ่มเติมเพื่อรองรับแผนงานลงทุนปี พ.ศ. 2552
  จากธนาคารพาณิชย์ในประเทศ 3 แห่ง ในวงเงินรวม 349.65 ล้านบาท โดยมีระยะเวลาเงินกู้
  7 ปี และมีเงื่อนไขอัตราดอกเบี้ยทั้งแบบคงที่ตลอดอายุสัญญาเงินกู้และแบบอัตราลอยตัวอิงอัตรา
  MLR และ Prime rate ซึ่งในระหว่างปี พ.ศ. 2552
  บริษัทฯได้ลงนามในสัญญาเงินกู้เพื่อครอบคลุมวงเงินกู้ยืมระยะยาวดังกล่าวไปแล้ว 1 ฉบับ วงเงิน
  100 ล้านบาท และบริษัทฯได้เบิกถอนแล้วทั้งจำนวน สำหรับวงเงินกู้ยืมระยะยาวส่วนที่เหลือ
  บริษัทฯคาดว่าจะสามารถลงนามในสัญญาเงินกู้ได้ในปี พ.ศ. 2553

  อนึ่ง ภาระหนี้เงินกู้ยืมระยะยาวของบริษัทฯ ณ วันที่ 31 ธันวาคม พ.ศ. 2552 รวมจำนวน
  1,129.17 ล้านบาท บริษัทฯได้แสดงรายละเอียดไว้ในหมายเหตุประกอบงบการเงินสำหรับปี
  สิ้นสุดวันที่ 31 ธันวาคม พ.ศ. 2552 หน้า 48 – 52

2.2) วงเงินสินเชื่อหมุนเวียน

  ในปี พ.ศ. 2552 บริษัทฯได้รับวงเงินสินเชื่อหมุนเวียนเพิ่มเติมจากสถาบันการเงินในประเทศ 2
  แห่ง ในวงเงินรวม 160 ล้านบาท โดยแบ่งเป็นสินเชื่อประเภทต่างๆ ได้แก่
  วงเงินเบิกเกินบัญชี, ตั๋วสัญญาใช้เงิน, L/C, T/R, L/G และ Forward Contract เป็นต้น
  ทั้งนี้ จากวงเงินสินเชื่อหมุนเวียนที่เพิ่มเติมดังกล่าว
  ทำให้ปัจจุบันบริษัทฯมีวงเงินสินเชื่อหมุนเวียนจากทุกสถาบันการเงินรวมกันไม่ต่ำกว่าหนึ่งพันล้านบาท
  สำหรับใช้เป็นเงินทุนหมุนเวียนในกิจการและรองรับการขยายตัวของธุรกิจ
  ตลอดจนช่วยให้บริษัทฯสามารถจัดสรรการใช้วงเงินจากแต่ละแหล่งด้วยต้นทุนทางการเงินที่เหมาะสมได้

2.3) การค้ำประกันวงเงินสินเชื่อให้แก่บริษัทย่อย

  บริษัท ศรีไทย ล็อกแอนด์ล็อก จำกัด (“ศรีไทย ล็อกแอนด์ล็อก”)
  บริษัทย่อยที่ประกอบธุรกิจการค้าโดยการนำเข้าสินค้าและจัดจำหน่ายสินค้าประเภทกล่องพลาสติกบรรจุอาหาร
  (Lock & Lock) และสินค้าอื่นๆ ที่เกี่ยวข้อง โดยบริษัทฯถือหุ้นร้อยละ 51.0
  อยู่ในช่วงเริ่มแรกของการทำธุรกิจ
  มีความจำเป็นต้องใช้เงินลงทุนเพื่อการขยายกิจการโดยการเพิ่มสาขาร้านจัดจำหน่ายผลิตภัณฑ์ที่อยู่ตามห้างสรรพสินค้าชั้นนำ
  ตลอดจนเงินทุนหมุนเวียนในกิจการเพิ่มเติมเพื่อการนำเข้าสินค้า การทำกิจกรรมทางการตลาด
  และการส่งเสริมการขาย ดังนั้น ศรีไทย ล็อกแอนด์ล็อกจึงได้เจรจากับธนาคารกรุงเทพ จำกัด
  (มหาชน) (“BBL”) เพื่อขอรับการสนับสนุนทางการเงินในวงเงินรวมจำนวน 60 ล้านบาท
  แต่ทั้งนี้เนื่องจากศรีไทย ล็อกแอนด์ล็อกเป็นบริษัทค้าขาย
  จึงไม่มีทรัพย์สินที่จะใช้เป็นหลักประกันวงเงินสินเชื่อที่ขอรับการสนับสนุนได้ ดังนั้น BBL
  จึงขอให้ผู้ถือหุ้นของศรีไทย
  ล็อกแอนด์ล็อกแต่ละรายเป็นผู้ค้ำประกันวงเงินสินเชื่อตามสัดส่วนการถือหุ้นของตน
  และคณะกรรมการบริษัทได้มีมติอนุมัติในคราวประชุม ครั้งที่ 2/2552 เมื่อวันที่ 15 พฤษภาคม
  พ.ศ. 2552

3) อื่นๆ

3.1) การแต่งตั้งผู้บริหารทดแทน

  ในปี พ.ศ. 2552 คณะกรรมการบริษัทได้มีมติแต่งตั้งนายราเกส ซิงห์ ซึ่งเป็นบุคคลที่มีความรู้
  ความสามารถ และประสบการณ์ในวงการธุรกิจพลาสติกและผลิตภัณฑ์เครื่องใช้ในครัวเรือน
  ให้ดำรงตำแหน่ง ผู้อำนวยการโรงงาน-ผลิตภัณฑ์เครื่องใช้ในครัวเรือน โดยให้มีผลตั้งแต่วันที่ 4
  มกราคม พ.ศ. 2553 เป็นต้นไป ทั้งนี้เพื่อทดแทนกรรมการที่เป็นผู้บริหารซึ่งถึงแก่กรรมในปี
  พ.ศ. 2551

3.2) การจ่ายเงินปันผล

  บริษัทฯได้จัดสรรเงินกำไรสุทธิประจำปี พ.ศ. 2551 เพื่อสำรองตามกฎหมายเป็นจำนวนเงิน
  5,000,000 บาท และจ่ายเงินปันผลให้แก่ผู้ถือหุ้นในปี พ.ศ. 2552 อัตราหุ้นละ 0.35 บาท
  รวมเป็นเงินจำนวน 94,846,668 บาท หรือคิดเป็นร้อยละ 95.69
  ของกำไรสุทธิตามงบการเงินเฉพาะบริษัท

3.3) การเปลี่ยนเลขที่อยู่ของสำนักงานใหญ่

  สำนักงานเขตราษฎร์บูรณะได้จัดทำโครงการปรับปรุงเลขหมายประจำบ้านในพื้นที่เขตให้เป็นไปตามระบบสากล
  และได้กำหนดเลขที่อยู่ให้บริษัทฯใหม่จากเลขที่ 355 เป็นเลขที่ 15 โดยมีผลตั้งแต่วันที่ 1
  พฤศจิกายน พ.ศ. 2552 เป็นต้นไป

11.3 ค่าตอบแทนของผู้สอบบัญชี

1) ค่าตอบแทนจากการสอบบัญชี (audit fee)

บริษัทฯและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชี ในรอบปีบัญชีที่ผ่านมามีจำนวนเงินรวม 2.27 ล้านบาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
    ในรอบปีบัญชีที่ผ่านมามีจำนวนเงินรวม 1.73 ล้านบาท และ 16,000
    เหรียญดอลล่าร์สหรัฐอเมริกา

2) ค่าบริการอื่น (non-audit fee)

  บริษัทฯและบริษัทย่อยจ่ายค่าตอบแทนงานบริการอื่น ได้แก่
  การสอบทานการควบคุมทั่วไปของระบบคอมพิวเตอร์
  การให้คำปรึกษาและแนะนำในด้านการจัดทำงบการเงิน
  และการตรวจสอบการปฏิบัติตามเงื่อนไขของบัตรส่งเสริมการลงทุนของบริษัทในเครือ เป็นต้น
  ให้แก่

-   ผู้สอบบัญชี ในรอบปีบัญชีที่ผ่านมามีจำนวนเงินรวม 0.68 ล้านบาท
    และจะต้องจ่ายในอนาคตเป็นจำนวนเงินรวม -ไม่มี- ล้านบาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
    ในรอบปีบัญชีที่ผ่านมามีจำนวนเงินรวม 0.20 ล้านบาท
    และจะต้องจ่ายในอนาคตเป็นจำนวนเงินรวม -ไม่มี- ล้านบาท